Сапраўды, Віталь Мацукевіч са сваімі сябрамі быў 19-га сьнежня на Плошчы. Але ён не з'яўляецца супрацоўнікам КДБ. Ён прыйшоў на Плошчу, каб паўдзельнічаць у мірнай акцыі, усё што ён рабіў – крычаў словы "Беларусы сюда!", але гэта фраза ніякім чынам не правакавала да біцьця шкла. Віталь Мацукевіч быў адным з 20-ці тысячаў удзельнікаў Плошчы, які прыйшоў выказаць сваю пазіцыю. Ніякіх навушнікаў у яго вухе не было, гэта была звычайная завушніца, якую яму падаравала каханая дзяўчына, з якой у хуткім часе павінна было адбыцца вясельле. Ён са сваімі сябрамі быў на хвалі эйфарыі і, як засьведчыў на судзе сам Мацукевіч, прыйшоў, каб проста падтрымаць кандыдатаў. Сваімі паказаньнямі ён нікога не агаварыў.